Gyrinus

Gyrinus er en artsrik slekt av biller i underordenen Adephaga, familien virvlere (Gyrinidae).  De har todelte fasettøyne, den ene delen er tilpasset å se i vann, den andre til å se i luft. Når farer dukker opp kan de både dykke og gjøre hopp over vannoverflaten.

Utseende 
Små til middelsstore (gjerne 3 – 7 mm), som oftest svarte biller. Kroppen er utpreget strømlinjeformet og noe flatt hvelvet. Hodet er mer eller mindre spadeformet med en skarp fremkant. Fasettøynene er delt i to vidt skilte deler, en øvre del til å se over vannoverflaten og en nedre del til å se under den. Antennene er ganske korte og sylindriske. Kroppen er helt glatt. Frambeina er utformet som gripebein mens mellom- og bakbeina er utformet til flate årer. Disse er så korte at man gjerne overser dem og de raskt svømmende billene kan virke beinløse.

Levevis 
Virvlene er rovdyr og spiser insekter som faller ned på vannoverflaten. Disse billene opptrer gjerne i grupper som svømmer rundt på vannoverflaten, og kan minne om radiobiler i et tivoli. Dersom de blir truet dykker de og gjemmer seg nær bunnen. Om en virvler blir fanget, skiller den ut et illeluktende stoff. Dette gjør billen usmakelig for rovdyr og virker også som et alarmstoff overfor andre virvlere.

Utbredelse 
Slekten mangler i Afrika sør for Sahara og i den neotropiske økosonen, forøvrig finnes den i de fleste områder.

Systematisk inndeling / norske arter 

 Ordenen biller, Coleoptera
 Underordenen Adephaga
 Familien virvlere, Gyrinidae Latreille, 1810
 Underfamilien Gyrininae Latreille, 1810
 Stammen Gyrinini Latreille, 1810
 Slekten Gyrinus Müller, 1764
 Gyrinus aeratus Stephens, 1835  – hele landet
 Gyrinus caspius Menetries, 1832  – Aust-Agder
 Gyrinus distinctus Aubé, 1838  – bare funnet i Østfold og Rogaland
 Gyrinus marinus Gyllenhal, 1808  – Sør-Norge vest til Rogaland og Finnmark
 Gyrinus minutus Fabricius, 1798  – hele landet
 Gyrinus natator (Linnaeus, 1758)  – Østfold og Akershus
 Gyrinus opacus Sahlberg, 1819  – hele landet
 Gyrinus paykulli Ochs, 1927  – spredte funn til Hordaland
 Gyrinus substriatus Stephens, 1828  – nord til Nordland
 Gyrinus suffriani Scriba, 1855  – Vestfold og Aust-Agder

Liste over øvrige arter

Referanser

Kilder 
Ødegaard, F., Hanssen, O. og Dolmen, D. 1996. Coleoptera, Biller. I: Aagaard, K. og Dolmen, D. (red.): Limnofauna norvegica. Side 151-167.

Eksterne lenker 
 

Virvlere
Biller formelt beskrevet i 1764
Dyr formelt beskrevet av Otto Friedrich Müller